Document ID: 32001R1786

32001R1786
L 242/3
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1786/2001 НА КОМИСИЯТА
от 11 септември 2001 година
за изменение на Регламент (ЕИО) № 1722/93 относно определяне на подробни правила за прилагане на Регламенти (ЕИО) № 1766/92 и (ЕИО) № 1418/76 на Съвета по отношение на възстановяванията при производство в сектора на зърнени култури и в сектора на ориза
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1766/92 на Съвета от 30 юни 1992 г. относно общата организация на пазара на зърнени култури (1), последно изменен с Регламент (ЕИО) № 1666/2000 (2), и по-специално член 7, параграф 3 от него,
като взе предвид Регламент (ЕО) № 3072/95 на Съвета от 22 декември 1995 г. относно общата организация на пазара на ориз (3), последно изменен с Регламент (ЕО) № 1666/2000 (4), и по-специално член 8, буква д) от него,
Като има предвид, че:
(1)
Член 5 от Регламент (ЕИО) № 1722/93 на Комисията (5) предвижда, че производителите, които желаят да получат възстановяване при производство, трябва да подадат заявлението си всеки работен ден преди 17.00 часа брюкселско време.
(2)
Този срок може да доведе до спекулативни заявления за издаване на сертификати за възстановяване, когато се очаква евентуално преразглеждане с цел намаляване на възстановяването.
(3)
Срокът за подаване на заявленията за издаване на сертификати следователно трябва да бъде определен по-рано - до 15.00 часа брюкселско време.
(4)
Мерките, предвидени в настоящия регламент, са в съответствие със становището на Управителния комитет по зърнени култури,
ПРИЕ НАСТОЯЩИЯ РЕГЛАМЕНТ:
Член 1
В член 5, параграф 1 от Регламент (ЕИО) № 1722/93 „17.00 часа“ се заменя с „15.00 часа“.
Член 2
Настоящият регламент влиза в сила в деня на публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 11 септември 2001 година.

Labels: 17
6